Deg akal deg i d-yemɣi umedyaz, tamedyazt tessawal i tmedyazt akken ad zdin-t tutlayin, akken ad mǧazin wulawen, amer ad s-d-affen ddwa i ṛuḥ yuzzan seg ḥarruq n wer timlilit. Di Tuber yezrin deg “Icarɛiwen” tagnit telli‑d irebbi i At Wawal akken ad innin awal. S lqedra n Si “Muḥend U Mḥend” jban-d imawlan n tmusni si yal tama, si yal tamurt. Ussan-d imawlan n tmedyazt ama si Fransa, Lmaruk, Lubnan, Hayti neɣ tamurt n Leqbayel. Deg tɣuza n Camlal yezdi umyag n Si Muḥend U Mḥend akked d win n Molière. Di lǧǧera n umedyaz tezdi talsa, mmaren-d isefra yerran ṣṣwab ɣer lɛeqel-is. Telha tuɣalin ɣer tidet : Yegger lawan deg yir tallit Idim Lamwaji n Uẓẓefun ccnan ssda n lhu, abeḥri d‑yekkan seg illel ihuz isfra n lebɣi. Tikli tewwi imusnawen ɣer uɣbalu n tidet, tekcem s annar n umezruy, tit tedla ɣef «Suzarus» tucbiḥt akken ad teḥku lɛaz n iḍeli. Llin-d iɣallen s tehri akken ad zemḍen ɣer tasa tayri d wid yettawin nesma-s d aɛwin. Asekud ifal i tallit, iruḥ nnig rwaḥ, akken tisdarin yettmalen leḥmala ad azlen-t deg tiregwa n tirga : Innid Xas tenfiḍ si tmurt-ik Tellid d wer tilsit Xas yezwi umur-ik Ssut-ik yessaggad tugdi Tizi Tsemlal azal n 5 wussan d imawlan n teskla : Yvan Tetlbom, Ahmed Laḥlu, kamal Yaḥyawi, Frederique Wolf Michaux, Ait Slimane Noredin, Fadéla Chaim Allami, Xaled Swiher, Xetabi Ahmed, Elvire Maurouard, Nicole barrière, Hamid Ait Sliman, Segini Jugurta, Pierre Bastide, Claude Ber, Husin Ait Geni, Michel Cassir, Jean Louis Châles, Murad Reḥman… d inaẓuren i d-yuffen di ṭif n Si Muḥend U Mḥend aḥiḥa iten-yewwin deg ubrid n yetran. D tidet yella umedyaz n yiwet n talit, n yiwen n umdiq lemaɛna d amedyaz n yal talit n yal amdiq. Si Muḥend izerɛen isfra-as i demma n tikli-s, s texlijin n lejruɣ-is, yefka i wawal awal ara inedhen i yal awal anda ma yella di ddunit. Win yebnan kra s lmul, kra‑nni as-id yer lmul !
Acḥal d asseggas
Ur yekkis lɣim ɣef tignawt
Nnig Icerɛiwen
Igenni yeḥzen yettru
Aṭas ur myufan wulawen
Dayem imeṭṭi yeffer
Leɣban deg cciw-is
Urfan
N tmelsit
Tina yeddan d iseflan ! ( YvanTetelbom)
Innid !
Sefru !
Innid !
Keçç d amedyaz
D aggelid ɣef lqum‑ik !
Mgal tasusmi
Innid
Magal lbaṭal d lhewel-is
Mgal trad d leɣrur-is
Xas tenfid ɣef yiman-ik
Xas yeɛṛaq yixef i yixef-ik
Xas d amantar telliḍ
Xas d wer leqrar teddiḍ
Teddreḍ d illeli !
Werǧin yekna lqed-ik
Tiɣri-ik, tesergagay iggeni !
Innid !
Innid
Kečč ay agellid ɣef lqum !
( Nicole Barrière)
Deg akal deg i d-yemɣi umedyaz, tamedyazt tessawal i tmedyazt akken ad zdin-t tutlayin, akken ad mǧazin wulawen, amer ad s-d-affen ddwa i ṛuḥ yuzzan seg ḥarruq n wer timlilit.
Di Tuber yezrin deg “Icarɛiwen” tagnit telli‑d irebbi i At Wawal akken ad innin awal. S lqedra n Si “Muḥend U Mḥend” jban-d imawlan n tmusni si yal tama, si yal tamurt.
Ussan-d imawlan n tmedyazt ama si Fransa, Lmaruk, Lubnan, Hayti neɣ tamurt n Leqbayel. Deg tɣuza n Camlal yezdi umyag n Si Muḥend U Mḥend akked d win n Molière. Di lǧǧera n umedyaz tezdi talsa, mmaren-d isefra yerran ṣṣwab ɣer lɛeqel-is.
Telha tuɣalin ɣer tidet :
Yegger lawan deg yir tallit
Idim
Lamwaji n Uẓẓefun ccnan ssda n lhu, abeḥri d‑yekkan seg illel ihuz isfra n lebɣi. Tikli tewwi imusnawen ɣer uɣbalu n tidet, tekcem s annar n umezruy, tit tedla ɣef «Suzarus» tucbiḥt akken ad teḥku lɛaz n iḍeli. Llin-d iɣallen s tehri akken ad zemḍen ɣer tasa tayri d wid yettawin nesma-s d aɛwin. Asekud ifal i tallit, iruḥ nnig rwaḥ, akken tisdarin yettmalen leḥmala ad azlen-t deg tiregwa n tirga :
Innid
Xas tenfiḍ si tmurt-ik
Tellid d wer tilsit
Xas yezwi umur-ik
Ssut-ik yessaggad tugdi
Tizi Tsemlal azal n 5 wussan d imawlan n teskla : Yvan Tetlbom, Ahmed Laḥlu, kamal Yaḥyawi, Frederique Wolf Michaux, Ait Slimane Noredin, Fadéla Chaim Allami, Xaled Swiher, Xetabi Ahmed, Elvire Maurouard, Nicole barrière, Hamid Ait Sliman, Segini Jugurta, Pierre Bastide, Claude Ber, Husin Ait Geni, Michel Cassir, Jean Louis Châles, Murad Reḥman… d inaẓuren i d-yuffen di ṭif n Si Muḥend U Mḥend aḥiḥa iten-yewwin deg ubrid n yetran. D tidet yella umedyaz n yiwet n talit, n yiwen n umdiq lemaɛna d amedyaz n yal talit n yal amdiq. Si Muḥend izerɛen isfra-as i demma n tikli-s, s texlijin n lejruɣ-is, yefka i wawal awal ara inedhen i yal awal anda ma yella di ddunit. Win yebnan kra s lmul, kra‑nni as-id yer lmul !
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn gle_Latn kab_Latn gle_Latn kab_Latn kab_Latn kab_Latn gle_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn gle_Latn gle_Latn kab_Latn ltz_Latn kab_Latn kab_Latn kab_Latn kab_Latn kab_Latn azj_Latn kab_Latn gle_Latn kab_Latn kab_Latn kab_Latn kab_Latn kab_Latn